CELEX: 32012R0269
Language: et
Date: 2012-03-26 00:00:00
Title: Komisjoni rakendusmäärus (EL) nr 269/2012, 26. märts 2012 , divaskkloriidtrihüdroksiidi lubamise kohta kõikide loomaliikide söödalisandina  EMPs kohaldatav tekst

27.3.2012   
            
            
               ET
            
            
               Euroopa Liidu Teataja
            
            
               L 89/3
            
         KOMISJONI RAKENDUSMÄÄRUS (EL) nr 269/2012,
   26. märts 2012,
   divaskkloriidtrihüdroksiidi lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus divaskkloriidtrihüdroksiidi lubamise kohta. Taotlusele olid lisatud dokumendid ja andmed, nagu on nõutud määruse (EÜ) nr 1831/2003 artikli 7 lõikes 3.
            
         
               (3)
            
            
               Taotluses käsitletakse divaskkloriidtrihüdroksiidi lubamist kõikide loomaliikide söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 6. septembri 2011. aasta arvamuses (2) järeldusele, et kavandatud kasutustingimuste korral ei avalda divaskkloriidtrihüdroksiid kahjulikku mõju loomade ega inimeste tervisele ega keskkonnale ning et selle kasutamist võib pidada tõhusaks vase allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (5)
            
            
               Divaskkloriidtrihüdroksiidi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. märts 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2011; 9(9):2355.
   
      LISA
      
                  Söödalisandi identifitseerimis-number
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Cu) sisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b409
               
               
                  —
               
               
                  Divaskkloriidtrihüdroksiid
               
               
                  
                               
                           
                           
                              
                                 Söödalisandi kirjeldus:
                              
                                           
                                       
                                       
                                          Keemiline valem: Cu2(OH)3Cl
                                       
                                    
                                           
                                       
                                       
                                          CAS nr: 1332-65–6
                                       
                                    
                                           
                                       
                                       
                                          atakamiidi- ja paratakamiidikristallid vahekorras 1:1 kuni 1:1.5
                                       
                                    
                                           
                                       
                                       
                                          Puhtus: vähemalt 90 %
                                       
                                    
                                           
                                       
                                       
                                          α-tüüpi kristallid: vähemalt 95 % kristalsest saadusest
                                       
                                    
                                           
                                       
                                       
                                          Vase sisaldus: vähemalt 53 %
                                       
                                    
                                           
                                       
                                       
                                          Osakesed < 50 μm: vähem kui 1 %
                                       
                                    
                        
                               
                           
                           
                              
                                 Analüüsimeetod
                                  (1):
                              
                                           
                                       
                                       
                                          divaskkloriidtrihüdroksiidi atakamiidikristallide ja parakatamiidikristallide määramiseks söödalisandis: röntgenkiirte difraktsioon (XRD).
                                       
                                    
                                           
                                       
                                       
                                          Söödalisandis ja eelsegudes vase kogusisalduse määramiseks:
                                          
                                                      —
                                                   
                                                   
                                                      EN 15510: induktiivsidestatud plasma aatomiemissioonspektroskoopia (ICP-AES) või
                                                   
                                                
                                                      —
                                                   
                                                   
                                                      CEN/TS 15621: induktiivsidestatud plasma aatomiemissioonspektroskoopia (ICP-AES) rõhu all lagundatud proovist.
                                                   
                                                
                                    
                                           
                                       
                                       
                                          Söödalisandis ja segasöödas sisalduva vase kogusisalduse määramiseks:
                                          
                                                      —
                                                   
                                                   
                                                      aatomabsorptsioonspektromeetria (AAS) või
                                                   
                                                
                                                      —
                                                   
                                                   
                                                      EN 15510 või
                                                   
                                                
                                                      —
                                                   
                                                   
                                                      CEN/TS 15621.
                                                   
                                                
                                    
                        
               
                  Kõik loomaliigid
               
               
                  —
               
               
                  —
               
               
                  Veised
                  
                              —
                           
                           
                              Veised enne mäletsema hakkamist: 15 (kokku)
                           
                        
                              —
                           
                           
                              Muud veised: 35 (kokku)
                           
                        Lambad: 15 (kokku)
                  Kuni 12-nädalased põrsad: 170 (kokku)
                  Vähilaadsed: 50 (kokku)
                  Muud loomad: 25 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Ohutusnõuded: käsitsemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Märgistusel esitatakse järgmine tekst.
                              
                                          —
                                       
                                       
                                          Kui lammaste sööda puhul ületab vase sisaldus 10 mg/kg:
                                          
                                             „Vasesisaldus selles söödas võib teatavatel lambatõugudel põhjustada mürgistust.”
                                          
                                       
                                    
                                          —
                                       
                                       
                                          Mäletsema hakanud veistele ettenähtud sööda puhul, kui vase sisaldus on alla 20 mg/kg:
                                          
                                             „Vase sisaldus selles loomasöödas võib kõrge molübdeeni- või väävlisisaldusega karjamaadel söövatel veistel põhjustada vasepuudust.”
                                          
                                       
                                    
                        
               
                  16. aprill 2022
               
            
         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx